stanford-oval/wikipedia huggingface dataset:
קתדרלת לאן
היסטוריה

הקתדרלה הקודמת שניצבה באזור נשרפה במהלך מרד בקהילה בשנת 1112. בנייתו של המבנה הנוכחי החלה ב-1160 עם בניית בית המקהלה והסתיימה עד הצד המזרחי של הטרנספט ב-1174. ב-1180 חודשה הבנייה, והספינה הראשית נבנתה עד שהושלמה ב-1205. בית המקהלה הורחב והוארך ב-1215.
כמו שאר הקתדרלות הגותיות המוקדמות, הספינה הראשית מחולקת לארבעה אזורי קיר: קומת העמודים והקשתות, גלריה, טריפוריום וקומת תאורה. הקירוי הוא באמצעות קמרונות סיקספרטיט בעלי שש צלעות. הקתדרלה היא בצורת צלב, ובית המקהלה מסתיים בקיר ישר במקום באפסיס מעוגל. מתוך שבעת המגדלים המאגפים את החזית, רק חמישה הושלמו עד לגובה בסיס הצריח, שניים מהם של החזית המערבית עם פסלים בגודל מלא של שוורים, שני מגדלים - אחד בכל קצה של הטרנספט ומגדל אחד מעל מקום המצלב (crossing). מבחוץ, מוקפת הקתדרלה בתמיכות דואות שעליהן פסלי צריחון בצורות מלאכים הנקראים "שומרי הקתדרלה".
הספינה הראשית מחולקת לארבעה אזורי קיר: קומת העמודים והקשתות, גלריה, טריפוריום וקומת תאורה. הקירוי הוא באמצעות קמרונות סיקספרטיט בעלי שש צלעות
מבט על מבנה הקיר, מקצה קומת הקשתות ועד לקומת התאורה
החזית המערבית היא בעלת שלוש אכסדרות ושלושה שערים עם גמלונות. במרכזה נמצא חלון רוזטה יפה, הניצב ליד חלון קתדרלת נוטרדאם דה פארי בטוהר סגנונו הגותי. בקתדרלה יש חלונות ויטראז' מהמאה ה-13 ומסך על המזרח מהמאה ה-18.
הצייר בן פיקרדי וילאר דה הונקור (Villard de Honnecourt) הכין ציורים מפורטים על אחד ממגדליה של הקתדרלה בסביבות 1230.
מידות

אורך: 110.5 מטר
גובה הקמרונות: 24 מטר
גובה מגדל המצלב: 40 מטר
גובה המגדל הדרומי: 56 מטר
גובה המגדל הצפוני: 60.5 מטר
גלריה

מבט על החזית הצפונית של הקתדרלה
המגדל הדרומי
הספינה הראשית וחלון רוזטה
החזית המערבית
חלון רוזטה במזרח
לאל עורך דין

לְאֵל עוֹרֵךְ דִּין הוא פיוט הנאמר בקהילות האשכנזים בראש השנה וביום הכיפורים. מחבר הפיוט אינו ידוע, אולם דניאל גולדשמידט הסיק מסגנונו שהוא קדם לרבי אלעזר הקליר.
מבנה ותוכן

הפיוט כולל את שבחיו ותאריו של האל הקשורים למשפט ודין לפי סדר אלפביתי, כאשר כל שורה זוגית נחתמת במילים "ביום דין" וכל שורה אי זוגית נחתמת במילה "בדין". שבחי האל בפיוט מתמקדים בהיותו של האל עורך משפט נוקב מחד (למשל: בוחן לבבות, הוגה דעות, יודע מחשבות וכו') ומאידך בהיותו רחמן ומטה כלפי חסד (למשל: סולח לעמוסיו, לטהר חוסיו, לרחם עמו וכו').
אמירתו > זמן אמירתו

במקור, במנהג אשכנז המערבי (גרמניה) נאמר הפיוט בחזרת הש"ץ של תפילת שחרית של היום הראשון של ראש השנה.
במנהג צרפת אמרו אותו גם ביום השני של ראש השנה. במנהג פולין אמרו אותו בשחרית של היום הראשון ובתפילת מוסף של היום השני.
כיום, מקובל ברוב הקהילות האשכנזיות לאמרו בשחרית של היום הראשון של ראש השנה ושל יום הכיפורים, וביום השני של ראש השנה יש קהילות שאומרות אותו בשחרית ויש כאלו שנהגו לאמרו במוסף.
אמירתו > אופן אמירתו בציבור

נהוג ברוב הקהילות שהקהל קורא צמד שורות ושליח הציבור חוזר אחריו.
בדומה לפיוטים אחרים (וכל מאמינים, מעשי אלהינו, אמרו לאלהים ועוד), בקהילות רבות לא אומרים את הפיוט כסדרו: במקום להתחיל מהשורה הפותחת כל צמד (השורה המסתיימת במילה "בדין") ולאחריה לומר את השורה השנייה (המסתיימת במילים "ביום דין"), הופכים את הסדר ומתחילים מהשורה השנייה בצמד ולאחריה את השורה הראשונה בצמד הבא. לדוגמה, במקום לומר:
לְגוֹלֶה עֲמֻקוֹת בַּדִּין - לְדוֹבֵר מֵישָׁרִים בְּיוֹם דִּין

לְהוֹגֶה דֵעוֹת בַּדִּין - לְוָתִיק וְעֹשֶׂה חֶסֶד בְּיוֹם דִּין
אומרים:
לְדוֹבֵר מֵישָׁרִים בְּיוֹם דִּין - לְהוֹגֶה דֵעוֹת בַּדִּין

לְוָתִיק וְעֹשֶׂה חֶסֶד בְּיוֹם דִּין - לְזוֹכֵר בְּרִיתוֹ בַּדִּין
בצורה זו נאמרות שלוש שורות הסיום יחד. באשר לשורה הראשונה ("לְאֵל עוֹרֵךְ דִּין"), יש המצמידים אותה לשורת הפתיחה ("וּבְכֵן לְךָ הַכֹּל יַכְתִּירוּ") ויש שמצמידים אותה לצמד הבא ואומרים שלוש שורות יחד (לאל... לבוחן... לגולה...).
אמירת הפיוט כך היא שיבוש וככל הנראה איננה כוונת המחבר. סיבה אפשרית לאמירה משובשת זאת היא מפני שבעבר שליח הציבור היה אומר את המשפט הראשון בכל צמד והציבור אמר את המשפט השני. עם השנים הציבור החל לומר גם את המשפט הבא, שאמור להיאמר מיד על ידי החזן, וכך נוצרה הצורה המשובשת.
בחלק מהקהילות הנוהגות לפי מנהג אשכנז המערבי (יוצאי גרמניה) מקפידים לומר את הפיוט בצורתו המקורית, שהחזן אומר את חלקו הראשון והקהל אומרים את חלקו השני
הערות שוליים

↑  יש גרסאות: ובכן דיין אמת אתה. ויש גרסאות שבהן כלל אין את הכותרת.
↑  תיאורו של האל כעורך משפט מבוסס בין השאר על ספר איוב, פרק י"ג, פסוק י"ח: "הִנֵּה נָא עָרַכְתִּי מִשְׁפָּט". התואר "עורך דין" מבוסס על המשנה (משנה, מסכת אבות, פרק א', משנה ח'): "אל תעש עצמך כעורכי הדיינים", לפי חלק מהגרסאות.
↑  על פי: ספר משלי, פרק י"ז, פסוק ג': "מַצְרֵף לַכֶּסֶף וְכוּר לַזָּהָב וּבֹחֵן לִבּוֹת ה'"
↑  על פי ספר דניאל, פרק ב', פסוק כ"ב: "הוּא גָּלֵא עַמִּיקָתָא וּמְסַתְּרָתָא יָדַע מָה בַחֲשׁוֹכָא וּנְהוֹרָא עִמֵּהּ שְׁרֵא" וכן ספר איוב, פרק י"ב, פסוק כ"ב: "מְגַלֶּה עֲמֻקוֹת מִנִּי חֹשֶׁךְ וַיֹּצֵא לָאוֹר צַלְמָוֶת"
↑  על פי ספר ישעיהו, פרק ל"ג, פסוק ט"ו: "הֹלֵךְ צְדָקוֹת וְדֹבֵר מֵישָׁרִים"
↑  על פי: ספר ויקרא, פרק כ"ו, פסוקים מ"ב–מ"ה:"וְזָכַרְתִּי אֶת בְּרִיתִי יַעֲקוֹב וְאַף אֶת בְּרִיתִי יִצְחָק וְאַף אֶת בְּרִיתִי אַבְרָהָם אֶזְכֹּר... וְזָכַרְתִּי לָהֶם בְּרִית רִאשֹׁנִים"; ספר יחזקאל, פרק ט"ז, פסוק ס': "וְזָכַרְתִּי אֲנִי אֶת בְּרִיתִי אוֹתָךְ"; ספר תהילים, פרק קי"א, פסוק ה': "יִזְכֹּר לְעוֹלָם בְּרִיתוֹ" ועוד
↑  על פי ספר מלאכי, פרק ג', פסוק י"ז: "וְחָמַלְתִּי עֲלֵיהֶם כַּאֲשֶׁר יַחְמֹל אִישׁ עַל-בְּנוֹ הָעֹבֵד אֹתוֹ"
↑  על פי ספר תהילים, פרק צ"ד, פסוק י"א: "ה' יֹדֵעַ מַחְשְׁבוֹת אָדָם כִּי הֵמָּה הָבֶל"
↑  מבוסס למשל על תלמוד בבלי, מסכת ברכות, דף ז', עמוד א': "יהי רצון מלפני שיכבשו רחמי את כעסי".
↑  על פי ספר ישעיהו, פרק נ"ט, פסוק י"ז: "וַיִּלְבַּשׁ צְדָקָה כַּשִּׁרְיָן"
↑  על פי ספר שמות, פרק ט"ו, פסוק י"א: "נוֹרָא תְהִלֹּת עֹשֵׂה פֶלֶא"
↑  הביטוי "עמוסיו" ביחס לעם ישראל מקורו בספר ישעיהו, פרק מ"ו, פסוק ג': "וְכָל שְׁאֵרִית בֵּית יִשְׂרָאֵל הַעֲמֻסִים מִנִּי בֶטֶן"
↑  מבוסס למשל על: ספר ישעיהו, פרק ס"ה, פסוק כ"ד: "וְהָיָה טֶרֶם יִקְרָאוּ וַאֲנִי אֶעֱנֶה"
↑  על פי ספר דברים, פרק כ"ט, פסוק כ"ח: "הַנִּסְתָּרֹת לַה' אֱלֹהֵינוּ"
↑  על פי ספר ישעיהו, פרק י"א, פסוק י"א: "וְהָיָה בַּיּוֹם הַהוּא יוֹסִיף אֲדֹנָי שֵׁנִית יָדוֹ לִקְנוֹת אֶת שְׁאָר עַמּוֹ"
↑  על פי ספר תהילים, פרק קמ"ה, פסוק כ': "שׁוֹמֵר ה' אֶת כָּל אֹהֲבָיו"
↑  כפי שניתן לשמוע למשל בביצוע זה של המנגינה האשכנזית הקלאסית
↑  למשל בביצוע זה של החזן יוסלה רוזנבלט
↑  ראו: יעקב לויפר, מקומות שאין להם הכרע - שיבושים נפוצים בפיוטים, חצי גבורים ח (אלול תשע"ה), עמ' תקסט, באתר היברובוקס ומכתב העוסק בכך בקובץ "בית אהרון וישראל
↑  "מנהגי בית הכנסת לבני אשכנז לשנת תשע"ט", בתוך: "ירושתנו" י, תשע"ט, עמ' תרלג-תרלד
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאל עורך דין".
קתדרלת נואיון

| --- | --- |

 מידע כללי
 סוג:  קתדרלה 
 על שם:  הבתולים הנצחיים של מרים 
 מיקום:  נואיון 
 מדינה:  צרפת 
 הקמה ובנייה
 תקופת הבנייה:  ?–1145
 תאריך פתיחה רשמי:  1145 
 סגנון אדריכלי:  גותי מוקדם 
 קואורדינטות:  49°34′56″N 3°00′02″E﻿ / ﻿49.5821°N 3.0006°E﻿ / 49.5821; 3.0006
  (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קתדרלת נואיון(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קתדרלת נואיון
 
קתדרלת נואיון (בצרפתית: Cathédrale Notre-Dame de Noyon) היא כנסייה קתולית בעיר נואיון שבצפון צרפת, שהייתה קתדרלה עד 1801 כשהדיוקסיה שלה אוחדה עם דיוקסיה שכנה.
הקתדרלה הייתה אחת מהראשונות שנבנו בסגנון גותי ודוגמה לסגנון הגותי המוקדם.
היסטוריה

הקתדרלה הרומנסקית נשרפה ב-1131 והקתדרלה הגותית הנוכחית נבנתה בין השנים 1145-1235. הקתדרלה ניזוקה במהלך המהפכה הצרפתית (בין השאר פסלי הבישוף נופצו) ובמהלך מלחמת העולם הראשונה, דבר שהצריך כ-20 שנות תיקונים.
חזית הקתדרלה משלבת בין הסגנונות הגותי והרומנסקי. ישנה מבואה מקורה מהמאה ה-14 לפני הנרתקס ובה שלושה שערים. שני המגדלים המערביים הם מהמאה ה-13 ומעולם לא הושלמו. שני קצוות בית הרוחב, כמו כן בית המקהלה, מסתיימים באפסיסים חצי-עגולים, דבר המקנה לקתדרלה מבנה תלתני. הספינה הראשית בת שלושת האגפים משתרעת לאורך 102 מטר ומתנשאת לגובה 21.5 מטר. כמו לקתדרלות הבנויות בסגנון גותי מוקדם, גם לקתדרלה זו קמרונות סקספרטיט בעלי 6 צלעות (שנבנו מחדש ב-1293 אחרי שרפה) ומבנה קיר בעל 4 אזורים (שניתן לראותו כאן(הקישור אינו פעיל)): קומת קשתות, גלריה, טריפוריום וקומת תאורה. הקיר התומך באזור הגלריה מוגבה, דבר שאיפשר להגביה את המבנה ולהציב את התמיכות הדואות, שהיו אז קונספט חדשני, יותר גבוה. התמיכות הדואות שוחזרו במאה ה-19 בסגנון המאה ה-12. במאה ה-14 נוספו קפלות צידיות בצד הצפוני ובמאה ה-15 בצד הדרומי.
העיטורים הפיסוליים בקתדרלת נואיון אחידים, לעומת האינדיבידואליות של העיטורים הרומנסקיים. מטרת האיחוד היא ליצור מכונה בה הפרט משרת את הכלל ונותן תנופה למבנה. כיום עיטורים ופסלים רבים הושחתו ונהרסו במהלך השנים ובמיוחד במהלך המהפכה הצרפתית.
מצפון לקתדרלה ישנו קלויסטר יפה מ-1230 ולידו בית מועצת הקתדרלה (Chapter House), גם הוא מסביבות 1230.
גלריה

תוכנית הקתדרלה
החזית המערבית
מזרח הקתדרלה, מבט מצפון
ריצוף בבית המקהלה
ראו גם

אדריכלות גותית
קתדרלת סנס (1142)
קתדרלת שארטר (חזית: 1145)
קתדרלת לאן (1160)
קתדרלת נוטרדאם דה פארי (1163)
סאלו (פינלנד)

| --- | --- |
סמל סאלוסמל סאלו

 מדינה:  פינלנד פינלנד
 אזור:  דרום-מערב פינלנד
 רשות מחוקקת:  מועצת העיר סאלו
 שפה רשמית:  פינית 
 תאריך ייסוד:  1887 
 שטח:  2,168.30 קמ"ר
 אוכלוסייה:  ‏
  ‑ בעיר:  51,056 (29 בפברואר 2024)
  ‑ צפיפות:  26.33 נפש לקמ"ר (2019)
 קואורדינטות:  60°22′59″N 23°07′59″E﻿ / ﻿60.383055555556°N 23.133055555556°E﻿ / 60.383055555556; 23.133055555556 
 אזור זמן:  UTC+2
 https://salo.fi/
  מפת מיקום  מפה מפורטת   (למפת פינלנד מוגדלת) הלסינקי רובניימי אואולו קאיאני יואנסו קואופיו מיקלי סייניוקי קוקולה ואסה טמפרה ייבסקילה פורי טורקו לאפנראנטה לאהטי המנלינה קוטקה מרייהאמן רוסיה שוודיה נורווגיה המפרץ הבוטני  המפרץ הפיני  הים הבלטי סאלו(למפת פינלנד רגילה) הלסינקי רובניימי אואולו קאיאני יואנסו קואופיו מיקלי סייניוקי קוקולה ואסה טמפרה ייבסקילה פורי טורקו לאפנראנטה לאהטי המנלינה קוטקה מרייהאמן רוסיה שוודיה נורווגיה המפרץ הבוטני  המפרץ הפיני  הים הבלטי סאלו  he tabBackground:;tabBorder:#aaa;defaultTab:0;
 
סאלו (בפינית: Salo) היא עיר הממוקמת באזור דרום-מערב פינלנד בפינלנד. אוכלוסיית העיר היא 52,312 (נכון ל-31 בינואר 2019), והיא משתרעת על שטח של 2,168.30 קמ"ר, כאשר 181.78 ממנו הוא מים. צפיפות האוכלוסייה היא 26.33 לקמ"ר.
בפינית, המילה סאלו פירושה חורש, עצים אחוריים וכן אי מיוער. מעריכים כי סאלו היה שם האי שהיה קיים לפני אלפי שנים מדרום לעיירה הנוכחית, אך כיום היא גבעה שאינה קרובה לים.
סאלו ממוקמת בין עיר הבירה הלסינקי לבירת המחוז טורקו, מה שהופך אותה לעיר קטנה וסואנת. המרחק הקצר מערים גדולות אלה שומר על אזור סאלו וחיי העסקים שלו חיים וצומחים. החקלאות ממלאת גם היא חלק ניכר בהתפתחות האזור.
בעבר הייתה בסאלו תעשיית מוצרי צריכה וטלפונים ניידים גדולים, במפעל ייצור שהופעל על ידי נוקיה ולתקופה קצרה על ידי מיקרוסופט מובייל בשנות העשרים של המאה העשרים עד לסגירתו. נוקיה הייתה בעבר המעסיקה הדומיננטית בעיירה, וסגירת המפעל בשנת 2015 הובילה לאבטלה גבוהה.
סאלו הוא עיר הולדתו של נשיא פינלנד, סאולי ניניסטה.
היסטוריה

סאלו פעלה כמרכז המסחר הכפרי לפחות מאז המאה ה-16, ומוקמה באזור דרך החוף הגדולה, הדרך המזרח-מערבית החשובה חצתה את נהר סאלו, אשר סיפק את הדרך אל הים. בשנת 1887 סאלו הפכה רשמית לעיר שוק ובתחילת 1891 לעירייה עצמאית. שטח העירייה היה בתחילה קטן מאוד, 0.65 קמ"ר בלבד. בשנת 1932 השטח צמח ל-18 קמ"ר כאשר האזורים אוסקלה והאליקו שבסביבה השכנה סופחו לסאלו. בסופו של דבר סאלו הפכה לעיירה בשנת 1960. עיריית אוסקלה אוחדה עם סאלו 1967, עיריות ועיירות רבות אחרות אוחדו עם סאלו בתחילת 2009.
תעשייה

סאלו ידועה היטב בפינלנד ובעולם בזכות מפעל הטלפונים הניידים הגדול שלה שהופעל על ידי נוקיה. נוקיה החלה לייצר טלפונים ניידים בסאלו לראשונה בשנת 1981. מפעל חדש המשתרע על כ-15,000 מ"ר נפתח ביוני 1995. בשלב זה הועסקו שם 1,200 איש והיא ייצאה מוצרים ל-70 מדינות החל משנת 1995. נכון לשנת 2008 הועסקו במפעל 5,000 איש.
בשנת 2012, עקב הפסדים כספיים כבדים, נוקיה פיטרה שליש מכוח העבודה של סאלו והעבירה בהדרגה את הייצור לאסיה. הייתה לכך השפעה שלילית על העיר עם עליית האבטלה. בשנת 2010 נוקיה היוותה 95% מההכנסות ממיסי החברות בעיירה, שהסתכמו בכ-60 מיליון אירו, אך אלו הסתכמו ב-14 מיליון אירו עד 2012. בסוף השנה סאלו כבר לא ייצרה חומרה והפכה למרכז מחקר ופיתוח.
לאחר שהמרכז הוחזק בידי מיקרוסופט מובייל, הפיטורים המשיכו ובסופו של דבר ביוני 2015 מיקרוסופט הודיעה על סגירת המפעל, מה שהעמיד את משרות 1,100 העובדים בסיכון. בשלב זה שיעור האבטלה של סאלו עמד על 15%, והפיטורים יכלו לדחוק זאת ל-20%.
ספורט

העיר היא ביתה של קבוצת הכדורסל סאלון וילפאס ויקינגס, אשר משחקת בליגה הפינית הראשונה, קוריסליגה. היא משחקת את משחקיה הביתיים בסאלוהלי.
תחבורה

הכביש האירופי E18 חוצה את סאלו ועובר כמה קילומטרים צפונה ממרכז העיר. רכבת החוף מהלסינקי לטורקו ובהמשכה לנמל טורקו חוצה את מרכז העיר. כל רכבות ה-InterCity ורוב הרכבות הפנדולינו המהירות עוצרות בתחנת הרכבת סאלו. שדות התעופה הקרובים ביותר הם שדה התעופה בטורקו (מספר מוגבל של טיסות פנימיות ובינלאומיות) ונמל התעופה הלסינקי-ונטה.
בשנת 2016, העיר סאלו חתמה על מכתב כוונות עם החברה וירג'ין הייפרלופ ואן מלוס אנג'לס במטרה לפתוח בפרויקט לבניית צינור הייפרלופ באורך 50 ק"מ בין סאלו לטורקו.
יחסים בינלאומיים > ערים תאומות

לסאלו יש תשע ערים אחיות:
אסטוניה אנייה (אנ'), אסטוניה
אסטוניה אלווה (אנ'), אסטוניה
דנמרק אודר (אנ'), דנמרק
רוסיה רז'ב, רוסיה
הונגריה גארדון (אנ'), הונגריה
הונגריה נג'קניז'ה, הונגריה
גרמניה פוכהיים (אנ'), גרמניה
ארצות הברית סנט אנתוני (אנ'), מינסוטה, ארצות הברית
נורווגיה ונסלה (אנ'), נורווגיה
גלריית תמונות

הספרייה העירונית. בניין הספרייה החדש תוכנן כך שישתלב בסביבתם של בתי עץ ישנים.
בניין מיקרוסופט בסאלו.
גלריה לאומנות בסככת הקטר הישנה.
קטר קיטור VR Class Vr1 מס' 656 "קאנה" על פטיפון מחוץ למוזיאון לאמנות בסאלו.
בניין נוקיה בסאלו בשנת 2002.
הערות שוליים

1 2  מבנה אוכלוסייה ראשונה לפי אזו, ינואר עד נובמבר 2019, מאגרי המידע PxWeb של סטטיסטיקס פינלנד (באנגלית) (נתוני ינואר 2019).
↑  שטחי הרשויות המקומיות של פינלנד 1.1.2018, סקירת הקרקע הלאומית של פינלנד (בפינית).
↑  Paikkala et al. (2007). "Suomalainen paikannimikirja", p.398. Karttakeskus: Kotimaisten kielten tutkimuskeskus. ISBN 978-951-593-976-0.
↑  Salminen, Tapio (1993). "Suuri Rantatie", Tielaitos. ISBN 951-37-1044-0.
↑  Alifrosti, Kari (1996). "Salon ja Uskelan historia 1869-1990", Salon Kaupunki. ISBN 951-96152-1-0.
↑  "Nokia's New Mobile Phones Factory Opened in Salo -Nokia". Nokia. נבדק ב-24 בדצמבר 2017. {{cite web}}:  (עזרה)
↑  "Lines go silent in Finnish town of Salo as Microsoft shuts Nokia phone". Uk.reuters.com. נבדק ב-24 בדצמבר 2017. {{cite web}}:  (עזרה)
↑  "Nokia layoffs have big impact on small town in Finland". Theverge.com. נבדק ב-24 בדצמבר 2017. {{cite web}}:  (עזרה)
↑  "Microsoft has crushed the economic hopes of Finland's Salo as it closes its Nokia plant and jeopardises 1,100 jobs". Uk.businessinsider.com. נבדק ב-24 בדצמבר 2017. {{cite web}}:  (עזרה)
↑  Hyperloop between Finland, Sweden would cost €19bn. helsinkitimes.fi (8 July 2016). Retrieved on 22 July 2016.
↑  "Sivua ei löydy". Salo.fi. אורכב מ-המקור ב-2015-03-18. נבדק ב-24 בדצמבר 2017. {{cite web}}:  (עזרה)
↑  "Välissuhted" (באסטונית). Elva linn. אורכב מ-המקור ב-18 בדצמבר 2012. נבדק ב-23 ביולי 2011. {{cite web}}:  (עזרה)
| --- | --- |
בקרת זהויות :  NLI: 987007559682005171  GND: 4333120-8  ISNI: 0000 0004 9294 8826  LCCN: n77017357  MusicBrainz: 743809c1-535a-459b-9871-de40862d3786  NKC: ge1134433  VIAF: 134843188   WorldCat (עם VIAF): 134843188 
קטר קיטור VR Class Vr1 מס' 656 "קאנה" על פטיפון מחוץ למוזיאון לאמנות בסאלו.
מייק ג'קסון

| --- | --- |
ג'קסון, 2009
ג'קסון, 2009
 לידה:  21 במרץ 1944 שפילד, הממלכה המאוחדת 
 פטירה:  15 באוקטובר 2024 (בגיל 80)
 מדינה:  הממלכה המאוחדת 
 כינוי:  מייק
 השכלה:  אוניברסיטת ברמינגהאם  הצבא הבריטי  האקדמיה הצבאית המלכותית בסנדהרסט  בית ספר סטמפורד 
 השתייכות:  בריטניההצבא הבריטי הצבא הבריטי
 תקופת הפעילות:  1963–2006 (כ־43 שנים)
 דרגה:  גנרל
 תפקידים בשירות
 מפקד גדוד צנחנים ה-1 מפקד חטיבת הרגלים ה-39 מפקד הדיוויזיה הממוכנת ה-3 מפקד כוח התגובה המהירה של נאט"ו מפקד כוחות היבשה של הצבא הבריטי ראש המטה הכללי
 פעולות ומבצעים
 לחימה בצפון אירלנד מלחמת קוסובו מלחמת עיראק
 עיטורים
   אות השירות המצוין  מסדר האימפריה הבריטית   מסדר האמבט
 
גנרל ג'קסון עם מפקד בחיל האוויר האוסטרלי
מייקל דייוויד "מייק" ג'קסון (באנגלית: Michael David "Mike" Jackson;‏ 21 במרץ 1944 – 15 באוקטובר 2024) היה גנרל בריטי אשר שימש כראש המטה הכללי.
ביוגרפיה

לאחר פנייתו להתגייס לצבא הבריטי התקבל ג'קסון לאקדמיה הצבאית המלכותית בסנדהרסט שאותה סיים בשנת 1963. הוא אמנם השלים קורס קציני מודיעין אולם התנדב לרגימנט המוצנח ושירת כמפקד מחלקה. ג'קסון שימש במספר תפקידי מטה ופיקוד ברגימנט המוצנח ולקח חלק בפעילות מבצעית בלחימה בצפון אירלנד. קיבל עיטור על אומץ הלב בו פעל בלחימה באירלנד בשנת 1978. בשנת 1984 שימש כמפקד גדוד הצנחנים ה-1.
בהמשך התאמן במשותף עם חיל הנחתים המלכותי ופיקד על חטיבת הרגלים ה-39. לאחר מכן שימש כמפקד הדיוויזיה הממוכנת ה-3 וכמפקד כוח התגובה המהירה של נאט"ו, בין היתר במבצע כוח מאוחד. על האופן בו פיקד על הכוח הוענק לו אות השירות המצוין. בתפקידו הבא שימש כמפקד כוחות היבשה של הצבא הבריטי. בשנת 2003 מונה לראש המטה הכללי ושימש בתפקידו בין היתר במהלך מלחמת עיראק. ג'קסון פרש לגמלאות בשנת 2006.
נפטר ב-15 באוקטובר 2024.
הערות שוליים

↑  nrg מעריב, בכירי הצבא הבריטי נגד המפלגה הקיצונית, באתר nrg‏, 20 באוקטובר 2009
1 2  עפר שלח, "המגש והכסף", הוצאת כנרת זמורה ביתן, 2003, עמוד 96–97
↑  רויטרס, זעזוע בבריטניה מתמונות של חייל משתין על עצור עיראקי, באתר ynet, 1 במאי 2004
| מפקדים עליונים של הכוחות וראשי המטה הכללי של הצבא הבריטי |
| --- | --- | --- |
| מפקדים עליונים של הכוחות | ג'ורג' מונק • ג'יימס סקוט • ג'ון צ'רצ'יל • מיינהרד שומברג • ג'ון צ'רצ'יל • ג'יימס באטלר • ג'ון דרלימפל • ג'ורג' וייד • הנסיך ויליאם • ג'ון ליג'ונר • ג'ון מנרס • ג'פרי אמהרסט • הנרי סימור קונווי • ג'פרי אמהרסט • הנסיך פרדריק • דוויד דנדס • הנסיך פרדריק • ארתור ולסלי • רולנד היל • ארתור ולסלי • הנרי הרדינג • הנסיך ג'ורג', דוכס קיימברידג' • גרנט ג'וזף וולסלי • פרדריק רוברטס • נוויל ליטלטון |  |
| ראשי המטה הכללי | נוויל ליטלטון • ויליאם ניקולסון |  |
| ראשי המטה הכללי הקיסרי | ויליאם ניקולסון • ג'ון פרנץ' • צ'ארלס דאגלס • ג'יימס וולף-מארי • ארצ'יבלד מארי • ויליאם רוברטסון • הנרי וילסון • רודולף למברט • ג'ורג' מילן • ארצ'יבלד מונטגומרי-מסינגברד • סיריל דוורל • ג'ון ורקר • אדמונד איירונסייד • ג'ון דיל • אלן ברוק • ברנרד לו מונטגומרי • ויליאם סלים • ג'ון הארדינג • ג'רלד טמפלר • פרנסיס פסטינג |  |
| ראשי המטה הכללי | ריצ'רד האל • ג'יימס קסלס • ג'ופרי בייקר • מייקל קרבר • פיטר האנט • רולנד גיבס • אדווין ברמאל • ג'ון סטאינר • נייג'ל בגנול • ג'ון שאפל • פיטר אינג • צ'ארלס גאת'רי • רוג'ר ווילר • מייקל ווקר • מייק ג'קסון • ריצ'רד דנאט • דוויד ריצ'רדס • פיטר וול • ניק קרטר • מארק קרלטון-סמית • פטריק סנדרס • רולנד ווקר |  |
| --- | --- |
בקרת זהויות :  GND: 136391214  LCCN: nb2008019875  VIAF: 186900512   WorldCat (עם VIAF): 186900512
שארל בראון-סקאר

| --- | --- |

 לידה:  8 באפריל 1817 פור לואי, מאוריציוס 
 פטירה:  2 באפריל 1894 (בגיל 76) סו, צרפת 
 ענף מדעי:  פיזיולוגיה 
 מקום מגורים:  מאוריציוס 
 מקום קבורה:  בית הקברות מונפרנאס 
 מקום לימודים:  סורבון  Royal College Curepipe 
 מוסדות:  אוניברסיטת הרווארד (1864–1867)  קולז' דה פראנס (1878–1894) 
 פרסים והוקרה:  פרס מונטיון - מדע (1855)  Goulstonian Lectures (1861)  מדליית ביילי (1883)  הרצאת קרוניאן (1861)  עמית החברה המלכותית 
 
שארל-אדווארד בראון-סקאר (Charles-Édouard Brown-Séquard; ‏8 באפריל 1817 – 2 באפריל 1894) היה פיזיולוג ונוירולוג צרפתי יליד מאוריציוס, שפעל גם בארצות הברית ובשווייץ. היה הראשון שתיאר את תסמונת בראון-סקאר (1850), שנקראה בהמשך על שמו.
ביוגרפיה

נולד בפור לואי במאוריציוס, לאב אירי-אמריקאי ואם צרפתייה. סיים לימודי רפואה בפריז ב-1846, וחזר למאוריציוס. ב-1852 עבר לארצות הברית וערך מחקרים בקולג' הרפואי של וירג'יניה. ב-1853 נישא לאלן האמריקאית ועבר עימה לפריז. ב-1854 חזר למולדתו מאוריציוס וניהל שם את בית החולים לכולרה.
ב-1855 עבר שוב לעבוד בווירג'יניה, אך במהרה חזר לפריז, בה שכר וניהל מעבדת מחקר קטנה עד 1857. ב-1858 עבר ללונדון ועבד בבית חולים למשותקים ואפילפטים, שם התמחה בפתולוגיות של מערכת העצבים. ב-1860 התמנה לחבר בחברה המלכותית של לונדון.
ב-1864 חזר שוב לארצות הברית, שם מונה למרצה בפיזיולוגיה ונוירופתולוגיה בהארוורד. באותה שנה נפטרה אשתו הראשונה. ב-1869 חזר לפריז ושימש כמרצה בבית הספר לרפואה, וב-1872 עבר לעבוד בניו יורק. באותה שנה נשא בשנית, את האמריקאית מריה רבקה קרלייל. ב-1875 חזר לפריז, וב-1877 עבד כמרצה לפיזיולוגיה בז'נבה. באותה שנה נפטרה אשתו השנייה, והוא נישא בשלישית, לאנגלייה אליזבת אמה דקין.
לבסוף, ב-1878, חזר לפריז ושימש כמרצה לרפואה ניסויית בקולז' דה פראנס, עד מותו. הוא מת ב-1894, שלושה חודשים לאחר שלקה בפלביטיס, וזמן קצר לאחר מות אשתו השלישית. נקבר בפריז בבית הקברות מונפרנאס.
מחקריו

בראון-סקאר היה הראשון שתיאר את תסמונת בראון-סקאר (1850), שנקראה בהמשך על שמו. התסמונת מתבטאת באובדן תחושה סנסורית ותפקוד מוטורי של הגוף, הנגרמים בשל חיתוך חלקי של צד לטרלי (ימני או שמאלי) של חוט השדרה. הוא תיאר סוג פגיעה זה לאחר שצפה במצבים בהם נגרמה תסמונת זו לאיכרים שעסקו בחיתוך קני סוכר במאוריציוס.
בראון-סקאר תרם גם למחקר ולידע אודות מערכת הדם, מערכת העצבים והמטבוליזם. הוא פרסם כ-500 מאמרים.
קלווה

קלווה (בגרמנית: Kleve; בהולנדית: Kleef; בספרות הרבנית: קליווא) היא עיירה באזור הריין התחתון (אנ') בצפון מערב גרמניה ליד הגבול ההולנדי ונהר הריין. מהמאה ה-11 ואילך, קלווה הייתה בירת רוזנות ואחר כך דוכסות. כיום, היא בירת מחוז קלבה (אנ') במדינת נורדריין-וסטפאליה. בעיר נמצא אחד הקמפוסים של אוניברסיטת ריין-וואל למדעים שימושיים (אנ'). בקרב היהודים העיר ידועה בשל פולמוס הגט מקליווא.
היסטוריה

קלווה נשלטה בימי הביניים על ידי מספר דוכסיות.
במהלך מלחמת שלושים השנים הייתה העיר בשליטת הרפובליקה ההולנדית, אשר בשנת 1647 העניקה ליוהאן מאוריץ ואן נאסאו-זיגן שליטה בעיר. בשנת 1701 הפכה קלווה לחלק מממלכת פרוסיה.
במהלך הקואליציה האנטי-צרפתית הראשונה, קלווה נכבשה על ידי חיילי המהפכה הצרפתית ב-19 באוקטובר 1794. ב-1795 היא שולבה בחלק רור (אנ'), שהפכה לחלק מהרפובליקה הציסרנית (אנ') ב-1797, שבתורה סופחה רשמית על ידי הרפובליקה הצרפתית הראשונה ב-1802, והפכה להקיסרות הראשונה ב-1804. פרוסיה החזירה את העיר לשליטתה ב-1815.
במהלך מלחמת העולם השנייה הופצצה קלווה קשות, ולמעלה מ-90% מהמבנים בעיר ניזוקו קשות.
דמוגרפיה > נתוני מפקד האוכלוסין

נכון לשנת 2013, התגוררו בעיר 50,650 איש. צפיפות האוכלוסין הייתה 517.9 נפש לקמ"ר. 86.7% מהתושבים היו בעלי אזרחות גרמנית (כולל תושבים בעלי אזרחות כפולה) ו-10.1% היו בעלי אזרחות נוספת של מדינות באיחוד האירופי (5.6% הולנדים ו-2.9% פולנים).
דמוגרפיה > דת

כמו שאר אזור הריין התחתון, קלווה היא עיר קתולית ברובה. 61.1% מהתושבים הם קתולים, 14.4% פרוטסטנטים ו-24.6% "אחרים". רוב האחרים הם תושבים ללא כל זיקה דתית, אך ישנן בעיר גם קהילות מהכנסייה האורתודוקסית הרוסית וקהילות מוסלמיות גדולות.
דמוגרפיה > דת > הקהילה היהודית

העדויות הראשונות ליהודים בעיר הן מהמאה ה-14; הקהילה הגיעה לשיא גודלה בסוף המאה ה-19 עם כמאתיים יהודים ולאחר מכן מספרם ירד בהדרגה.
מרבית היהודים עזבו את העיר עם עליית הנאצים לשלטון ב-1933, ו-50 נותרו בה ערב מלחמת העולם השנייה, מתוכם הרוב המוחלט נשלחו למחנות במזרח אירופה עד 1943. בית הכנסת של קלווה נהרס במהלך ליל הבדולח. כיום ניתן לראות את שרידיו ב"כיכר בית הכנסת". חמישים יהודים שקשורים לקלווה ונרצחו בשואה מונצחים שם על ידי שלטים הנושאים את שמם, ואת תאריכי ומקומות מותם.
בשנת 1767 עמדה העיירה במרכזה של מחלוקת בין רבני אירופה הבולטים, מחלוקת שכונתה הגט מקליווא, על חוקיות גט שניתן על ידי חתן ששפיותו הייתה מוטלת בספק.
גלריה

טירת שווננבורג (אנ')
גן יער
פסל של הצייר ברנד קורנליס קוקוק
מוזיאון האוס קוקוק
בית הקברות היהודי בעיר
ראו גם

הגט מקליווא
הערות שוליים

1 2  "Statistisches Jahrbuch 2013" (PDF). Stadt Kleve. נבדק ב-22 בדצמבר 2015. {{cite web}}:  (עזרה)
1 2  קהילת יהודי כלווה, באתר "אנו – מוזיאון העם היהודי"
↑  "Sehenswürdigkeiten: Synagogenplatz". Stadt Kleve. נבדק ב-22 בדצמבר 2015. {{cite web}}:  (עזרה)
| --- | --- |
בקרת זהויות :  NLI: 987007548176005171  BnF: cb119718284 (data)  GND: 4031156-9  LCCN: n81009724  MusicBrainz: fdf7b181-aee2-4861-9627-6518ce51a3ff  NKC: ge763422  SUDOC: 027740048  VIAF: 147752178   WorldCat (עם VIAF): 147752178 
קלבס במאה ה-17
גן היער באמצע המאה ה-17
העיר והנמל של קלווה (בערך 1895)
התקדמות חיל הרגלים הבריטי דרך קלווה המופגזת, פברואר 1945
עמוד שער של הממורבוך של הקהילה היהודית בקלווה
בהופעה חיה (אלבום של שלום חנוך)

"בהופעה חיה" הוא אלבום של הזמר והיוצר שלום חנוך שיצא ב-22 בנובמבר 1978. האלבום מתעד את סיבוב ההופעות של אלבום הסולו הראשון של חנוך בעברית, אדם בתוך עצמו, שיצא שנה קודם לכן.